**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Polgármesteri Hivatal**

**Az ülés időpontja:** 2015. május 19. (kedd 16:30 óra)

**Meghívottak:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző

**Megjelentek:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Papp István jegyző, dr. Németh Zsanett aljegyző, Kissné Szalay Erzsébet jegyzőkönyvvezető

**Dr. Szabó András elnök:** Köszöntöm a megjelenteket, megállapítom, hogy az Egészségügyi és szociális bizottság (továbbiakban EÜB) 5 fővel jelen van, határozatképes. Felteszem szavazásra a napirendet, aki elfogadja, kérem, kézfeltartással jelezze. Megállapítom, hogy az EÜB 3 igen szavazattal az alábbi napirendi pontokat fogadta el:

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**19/2015. (V. 19.) HATÁROZATA**

Nagykovácsi Nagyközség Önkormányzat Egészségügyi és szociális bizottsága 2015. május 19-i ülésén az alábbi napirendeket tárgyalja:

1. **Döntés Nagykovácsi Nagyközség Önkormányzatának a 2014. évben megvalósult gyermekjóléti és gyermekvédelmi feladatainak ellátásáról szóló átfogó értékelés elfogadásáról E–74**

Előterjesztő: Kiszelné Mohos Katalin polgármester

Előadó: Papp István jegyző

1. **Döntés a Zsigmond Dentál Fogászati Kft-vel kötendő feladat-ellátási szerződéséről valamint bérleti díjának mértékéről E–71**

Előterjesztő: Kiszelné Mohos Katalin polgármester

Előadó: dr. Halmosi-Rokaj Odett osztályvezető

1. **Döntés a Képviselő-testület 2015. év II. félévi munka- és üléstervéről E–75**

Előterjesztő: Kiszelné Mohos Katalin polgármester

Előadó: Papp István jegyző

1. **Bölcsődei felvételi bizottsági tag kijelölése**

Előterjesztő: Dr. Szabó András elnök

1. **Egyebek**

**1. naprendi pont**

**Döntés Nagykovácsi Nagyközség Önkormányzatának a 2014. évben megvalósult gyermekjóléti és gyermekvédelmi feladatainak ellátásáról szóló átfogó értékelés elfogadásáról**

**Dr. Szabó András elnök:** Átadom a szót a napirend előterjesztőjének, jegyző úrnak.

**Papp István jegyző:** *Röviden ismertette az előterjesztést.*

**Dr. Szabó András elnök:** Úgy gondolom, hogy ez egy statisztikai összefoglaló, nincsenek benne döntési kérdések. Azonban ezzel kapcsolatban felmerült bennem egy kérdés, hogy idén három osztály indult, jövőre hány gyermek lesz, és tudunk-e megfelelő helyet biztosítani számukra.

**Kiszelné Mohos Katalin polgármester**: Erre az adatra csak a nagycsoportosok számából tudunk következtetni. Azonban ez sem ad teljesen egyértelmű adatot, mivel többen más iskolában kezdik általános iskolai tanulmányaikat.

**Dr. Szabó András elnök:** Akkor tehát ez azt sem zárja ki, hogy kapacitásbővítésre lesz majd szükség. Véleményem szerint hasznos lenne, ha összeülne az Egészségügyi Bizottság ezzel kapcsolatban, készülne egy előterjesztés.

**Papp István jegyző:** Csak tendenciákat lehet meghatározni, de bővítésre nagy valószínűséggel szükség lesz a gyereklétszám növekedése miatt.

**Dr. Szabó András elnök:** Köszönöm szépen, ha nincs további hozzászólás, szavazásra teszem fel a határozati javaslatot, aki ezzel egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**20/2015. (V. 19.) HATÁROZATA**

**Tárgy: Döntés Nagykovácsi Nagyközség Önkormányzatának a 2014. évben megvalósult gyermekjóléti és gyermekvédelmi feladatainak ellátásáról szóló átfogó értékelés elfogadásáról**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek hogy a gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése alapján és a gyámhatóságokról, valamint gyermekvédelmi és gyámügyi eljárásról szóló 149/1997. (IX. 10.) Korm. rendelet 10. sz. mellékletének figyelembevételével elkészített Nagykovácsi Nagyközség Önkormányzatának a 2014. évben megvalósult gyermekjóléti és gyermekvédelmi feladatainak ellátásáról szóló átfogó értékelését fogadja el jelen határozat 1. sz. melléklete szerint

**Határidő**: azonnal

**Felelős**: Polgármester

**2. napirendi pont:**

**Döntés a Zsigmond Dentál Fogászati Kft-vel kötendő feladat-ellátási szerződésről valamint bérleti díjának mértékéről**

**Dr. Szabó András elnök:** Átadom a szót Papp István jegyző úrnak, hogy ismertesse az előterjesztést.

**Papp István jegyző***: Röviden ismertette az előterjesztést.* A Pénzügyi bizottság is tárgyalta ezt az előterjesztést, állást foglalt abban, hogy a szerződés megkötését támogatja, viszont nem támogatja az ingyenes használatba adást. A bizottság az eredeti 30 000 Ft bérleti díj megtartását javasolta.

**Dr. Szabó András elnök**: A Pénzügyi bizottság ülésén nagy vita volt, több megközelítésben. Azonban kicsit átgondolva a helyzetet a következőket gondolom. A háziorvosoknak és gyerekorvosoknak praxisuk van, feltételezem, hogy a fogorvosoknak is. Kérdés tehát, hogy a fogorvosnőnek van-e valamiféle jogosultsága ahhoz a praxishoz, amit már hosszú évek óta ellát. Mert ha ez így van, akkor nem merülhet fel az a kérdés, hogy kössünk-e vele feladat-ellátási szerződést. Azonban, mivel a fogászatnak van jövedelmi része is, ezért nem érzem méltánytalannak a bérleti díj meghatározását. Úgy gondolom, hogy mivel úgyis rendbe kell tenni a rendelőt, ezért ezt a beszedett díjat forgassuk vissza erre a célra.

**Kiszelné Mohos Katalin polgármester**: Az orvosi rendelő rendbetétele kapcsán most jelent meg egy pályázat, amelyből megvalósíthatnánk a fogorvosi rendelő felújítását. Ez néhány hónapon belül fog kiderülni. Az önkormányzat szempontjából ez teljesen mindegy, mert alapellátás, amit mindenképpen biztosítani kell. Ugyanúgy, ahogy a háziorvosi ellátás is. Mivel a háziorvosok nem fizetnek bérleti díjat, éppen ezért gondoltam, hogy egységesíteni kellene ezt a rendszert.

**dr. Németh Zsanett aljegyző:** A törvény alapján a fogorvosnak ugyanúgy praxisjoga van, mint a háziorvosnak, tehát a pályáztatás semmiképpen nem lehet megoldás.

**Kiszelné Mohos Katalin polgármester:** Én azt a lehetőséget is felvetném, hogy ne fizessenek bérleti díjat, viszont ők végezzék el a felújítási munkát.

**Dr. Szabó András elnök:** Vagy az önkormányzat újít fel és ő fizet, vagy pedig nem fizet, viszont felújít.

**dr. Klein Katalin:** Véleményem szerint elvi kérdés is, hogy fizessen bérleti díjat. Az, hogy felújítjuk, az a mi dolgunk.

**Dr. Szabó András elnök:** Köszönöm. Van-e hozzászólás? Nincs, tehát felteszem szavazásra az első határozati javaslatot, a szerződés megkötésére vonatkozóan. Aki, ezzel egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**21/2015. (V. 19.) HATÁROZATA**

**Tárgy: Döntés dr. Zsigmond Lívia és dr. Jani Ágnes (Zsigmond Dentál Kft.) feladat-ellátási szerződésének jóváhagyásáról**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek, hogy Az egészségügyről szóló 1997. évi CLIV. törvény 152. § (1) b.) pontjában foglalt, Nagykovácsi Nagyközség I. és II. számú fogorvosi körzetének ellátására kössön feladat ellátási szerződést a Zsigmond Dentál Fogászati Kft.-vel (Képv.: dr.Zsigmond Lívia, Cégjegyzékszám: 13-09-115838, székhely. 2094 Nagykovácsi, Radnóti utca 20.)

Felhatalmazza a Polgármestert a feladat-ellátási szerződés aláírására és a szükséges intézkedések megtételére.

**Határidő**: 2015. június 15.

**Felelős**: Polgármester

**Dr. Szabó András elnök:** Köszönöm. Most pedig szavazzunk a bérleti díjjal kapcsolatban. Tehát felteszem szavazásra, hogy a 30 000 Ft bérleti díj maradjon meg. Aki, ezzel egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 4 igen, 1 nem szavazattal tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**22/2015. (V. 19.) HATÁROZATA**

**Tárgy: Döntés a Zsigmond Dentál Fogászati Kft. helyiségbérleti díjáról**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek, hogy a tulajdonában lévő, Nagykovácsi, Kossuth L. u. 56/2. szám alatti (385. hrsz.) 68 m2 alapterületű fogorvosi rendelő bérleti díját havi 30 000 Ft-ban állapítsa meg a Zsigmond Dentál Kft. részére.

Felhatalmazza Polgármestert a bérleti szerződés aláírására és a szükséges intézkedések megtételére.

**Határidő**: 2015. június 15.

**Felelős**: Polgármester

**3. naprendi pont**

**Döntés a Képviselő-testület 2015. év II. félévi munka- és üléstervéről**

**Dr. Szabó András elnök:** Átadom a szót jegyző úrnak.

**Papp István jegyző:** *Röviden ismertette az előterjesztést.* Ha felmerül bármi olyan téma, amit az Egészségügyi bizottság szeretne napirendre tűzni, akkor erre most van lehetőség.

**Dr. Szabó András elnök:** Ahogy az 1. napirendi pont kapcsán is elhangzott, javaslom, hogy vegyük napirendre az Önkormányzat szociális koncepciójáról szóló előterjesztést. Van-e ehhez kapcsolódóan hozzászólás? Nincs, tehát felteszem szavazásra a munkatervet az elhangzott módosítással. Aki, ezzel egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**23/2015. (V. 19.) HATÁROZATA**

**Tárgy: Döntés a Képviselő-testület 2015. év II. félévi munka- és üléstervéről**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek, hogy a mellékletben foglalt 2015. év II. félévi munkatervet fogadja el azzal a kiegészítéssel, hogy az október 22-re tervezett ülés napirendje egészüljön ki az alábbival:

**„Döntés az Önkormányzat szociális koncepciójáról. Előterjesztő** **Egészségügyi és Szociális Bizottság”**

**Határidő**: azonnal

**Felelős**: Polgármester, Jegyző

**4. naprendi pont**

**Bölcsődei felvételi bizottsági tag kijelölése**

**Dr. Szabó András elnök:** *Röviden ismertette az előterjesztést.* Az a kérdésem, hogy ki az a két külsős bizottsági tagunk közül, aki elvállalja ezt a feladatot.

**Karczewicz Ágnes**: Abban az esetben, ha megfelelő időpontra tudjuk tenni a bizottság ülését, természetesen elvállalom.

**Dr. Szabó András elnök:** Köszönöm. Akkor felteszem szavazásra, hogy a bizottságba Karczewicz Ágnest delegálja a bizottság. Aki ezzel egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 4 tagja 4 igen, ellenszavazat nélkül és 1 tartózkodás mellett az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**24/2015. (V. 19.) HATÁROZATA**

**Tárgy: A bölcsődei felvételi bizottságba tag delegálása**

Nagykovácsi Nagyközség Önkormányzata Képviselő-testületének Egészségügyi és Szociális Bizottsága úgy dönt, hogy a bölcsődei felvételi bizottságba **Karczewicz Ágnes**t delegálja

**Határidő:** azonnal

**Felelős:** Bizottság elnöke

**5. naprendi pont**

**Egyebek**

**Dr. Szabó András elnök:** Az Egyebek napirendi pont keretében van-e hozzászólás, javaslat?

**dr. Klein Katalin:** Az előző bizottsági ülésen elhangzottakhoz visszatérve, köszönettel megkaptuk a háziorvosok szerződéseit. Ennek kapcsán szeretném javasolni, hogy publikáljuk, hogy reggelente 7 és 8 óra között ügyeletet biztosítanak a háziorvosok.

**Dr. Szabó András elnök:** Köszönöm. Amennyiben nincs további hozzászólás, az Egészségügyi bizottság nyílt ülését 17 óra 25 perckor bezárom.

K.m.f.

 dr. Szabó András dr. Klein Katalin

 elnök tag